Een en ander oor insekte. Die wonderlike wêreld van die natuur
Tuis|Home • Woude • Olifante • Primate • Patagonië • Rotse • Kapibara • Voëls • Reptiele • Troeteldiere • Honde • Katte • Seisoene • Weer • Tuine • Bome • Blomme • Rose • Tulpe • Lelies • Insekte • Ander
Gratis Advertensies Free Ads
Opgedateer: 20 Januarie 2016 ** Updated: January 20, 2016
Soek in hierdie webwerf InsekteInsekte is deel van die phylum Artropode. Ander klasse in hierdie hoofgroep is diere soos krappe, krewe, spinnekoppe, skerpioene, duisendpote en nog talle ander. Die insekte is egter die grootste klas met meer as 900,000 spesies.
Kliek foto vir groter weergawe
Insekte word uitgeken aan die feit dat hulle geleedpotig is met 'n eksoskelet en gewoonlik 3 pare pote en die meerderheid het ook vlerke.Insekte kom in die meeste wêrelddele voor. Van die insekryke oerwoude waar dié diertjies in hul veelvoudige en veelkleurige vorms voorkom, tot die koue Antartika. Van die dorre woestyne tot die diep grotte met hoë humiditeit. Sommige insekte kom oor wye gebiede voor en andere weer net in baie spesifieke areas.Insekte verskil in grootte, kleur en vorm. Daar is saamgestelde oë, enkelvoudige ogies kan ook wel voorkom en die monddele word vir verskeie funksies aangewend soos byt, suig of prik. Die gelede voelhorings dien vir tas, reuk, sowel as kommunikasie. Die bors wat uit drie segmente bestaan, het elk 'n paar gelede pote en meestal ook twee stelle vlerke.Iets interessants wat by sommige insekte voorkom, is metamorfose. Daar is twee soorte metamorfoses. Die volledige en die onvolledige vorms. Insekte lê eiers en by die volledige metamorfose kom daar 'n ruspe uit die eiertjies, wat dan later 'n papie word, waaruit die volwasse insek na vore kom.Sommige insekte het nie 'n papie-stadium nie, maar daar is gewoonlik dan 'n nimf-stadium.
Skoenlappers is so pragtig kleurvol en baie gewild. Baie mense stel belang in hulle en neem graag foto's en lees op oor dit. Daar is selfs vlindertuine in plekke soos Maleisië en in spesiaal geskepte areas van dieretuine reg oor die wêreld.
Mens is terdeë bewus van die skade wat insekte kan aanrig. Die boerderybedryf, tuinbou en talle ander plekke het baie kere probleme met dié klein diertjies. Insekte dra ook siektes oor. Die 10 plae waarvan in die Bybel gepraat word, het oa muskiete, steekvlieë en sprinkane genoem as plae.
Tog is daar ook groot waarde en nut by sommige insekte. Daar is byvoorbeeld die afbreek van afvalstowwe wat deur meeste insekte gedoen word. Die bestuiwing van plante, wat noodsaaklik is vir vrugwording, voedsel en saad is 'n uiters belangrike taak van insekte. Insekte is ook 'n voedselbron vir ander diere en benewens bye se geweldige bydrae aan bestuiwing van vrugtebome, ander voedselsoorte, blomsoorte ens, verskaf hulle ook heerlike en gesonde heuning.